open-index/open-wikipedia-markdown huggingface dataset:
ხარდინეს-დე-ლა-რეინა

**ხარდინეს-დე-ლა-რეინა** () — არქიპელაგი კარიბის ზღვაში, კუბის სამხრეთ სანაპიროსთან. სახელი უწოდა ქრისტეფორე კოლუმბმა ესპანეთის დედოფლის პატივსაცემად. ფართობი 2,170 კმ². დღეისათვის კუნძული წარმოადგენს ეროვნულ პარკს და ქმნის კუბის ერთ-ერთ უმსხვილეს დაცულ ტერიტორიას. ხარდინეს-დე-ლა-რეინა ვრცელდება ანა-მარიასა და გუაკანაიაბოს ყურეებს შორის. 

ჩრდილო-დასავლეთიდან სამხრეთ-აღმოსავლეთისაკენ არქიპელაგი გადაჭიმულია 150 კმ-ზე. აერთიანებს 600-ზე მეტ რიფსა და კუნძულს. დაივინგისა და თევზჭერის პოპულარული ადგილია.

## რესურსები ინტერნეტში
* ხარდინეს-დე-ლა-რეინა  

კატეგორია:კუბის კუნძულები
ვაუ (სამხრეთი სუდანი)

**ვაუ** (, ) — ქალაქი სამხრეთ სუდანში. შტატ დასავლეთი ბაჰრ-ელ-ღაზალის ადმინისტრაციული ცენტრი. ქვეყანაში სიდიდით მეორე ქალაქი.

## მიმოხილვა 
მდებარეობს მდინარე ჯურის დასავლეთ ნაპირზე, დაახლოებით 650 კმ-ით ჩრდილო-დასავლეთით ქვეყნის დედაქალაქ ჯუბიდან. ქალაქში არსებობს ბაჰრ-ელ-ღაზალის უნივერსიტეტი, ვიწროლიანდაგიანი რკინიგზის სადგური და ასფალტირებული ასაფრენ-დასაჯდომი ზოლიანი აეროდრომი.

## მოსახლეობა 
2008 წლის აღწერით ქალაქის მოსახლეობის რაოდენობა შეადგენს 118 331 ადამიანს. მოსახლეობას წარმოადგენს ბევრი სხვადასხვა ეთნიკური ჯგუფი, მათ შორის: ფერტიტის, დინკას, ლუოს და არაბი ხალხი.

*მოსახლეობის რაოდენობის დინამიკა წლების მიხედვით:*

## რელიგია 
ქალაქი ვაუ კათოლიკური ეპარქიის ცენტრია.

## აქ დაბადებული ცნობილი ადამიანები 
* ლუოლ დენგი, ნაციონალური საკალათბურთო ასოციაციის კალათბურთელი.
* ალეკ ვეკი, სუპერმოდელი.

## რესურსები ინტერნეტში 
* Location of Wau At Google Maps
* Human Rights Watch (1999) Famine in Sudan, 1998: The Human Rights Causes.

## სქოლიო
კატეგორია:სამხრეთ სუდანის ქალაქები
იუმური

**იუმური** () — მდინარე კუბაში, ქალაქ მატანსასის სიახლოვეს. იუმურის ხეობა მიჩნეულია ერთ-ერთ ყველაზე პეიზაჟურად მთელს კუნძულზე.ხეობა დაქსელილია 150 მ სიმაღლის ბორცვთა სისტემით, საიდანაც შესანიშნავად მოჩანს ბუნების მშვენიერი ხედები. აქ მდებარე მნიშვნელოვანი ძეგლია მონსერატის ერმიტაჟი.

## იხილეთ აგრეთვე
*კუბის მდინარეების სია

## რესურსები ინტერნეტში
*Yumuri River Valley 

## სქოლიო
კატეგორია:კუბის მდინარეები
კოსმონავტთა ზღვა

**კოსმონავტთა ზღვა** — განაპირა ზღვა სამხრეთის ოკეანეში. ვრცელდება კონტინენტ ანტარტიდის ნაპირებთან, ენდერბის მიწასა და რისერ-ლარსენის ზღვას შორის, რომლისგანაც გამოყოფილია გუნერუსის წყალქვეშა ქედით. კოსმონავტთა ზღვის აღმოსავლეთით გაწოლილია თანამეგობრობის ზღვა, დასავლეთით რისერ-ლარსენის ზღვა. ფართობი 698,6 ათ. კმ². სიღრმე 4798 მ-მდე. მთელი წლის განმავლობაში დაფარულია მოდრეიფე ყინულებით, ბევრია აისბერგი. სახელი უწოდეს 1962 წელს საბჭოთა ანტარქტიდული ექსპედიციის წევრებმა პირველი კოსმონავტების პატივსაცემად. ნაპირებზე მოქმედებს რუსეთის, იაპონიისა და ბელარუსის სამეცნიერო სადგურები.

## რესურსები ინტერნეტში
კატეგორია:სამხრეთის ოკეანის ზღვები
მაიაბეკე

[მინი|250პქ|მდინარე მაიაბეკე [გუინესი|გუინესის მუნიციპალიტეტში]]
**მაიაბეკე** () — მდინარე დასავლეთ კუბაში. მიიჩნევა უდიდესად კუბის სამხრეთ-დასავლეთ აუზში. გააჩნია ვრცელი სამდინარო ქსელი, რომელიც მოიცავს გუინესის, სან-ხოსე-დე-ლას-ლახასის, ხარუკოს, მადრუგისა და მელენა-დელ-სურის მუნიციპალიტეტებს. 

მაიებეკე ყოფილი ჰავანის პროვინციის უდიდესი მდინარე იყო, ამჟამად კი (2011) მაიაბეკეს პროვინციის მთავარი მდინარეა, რომელსაც სახელი მისგან ეწოდა. მიედინება ჩრდილოეთიდან სამხრეთისკენ. მის ნაპირებთან გაშენებული მნიშვნელოვანი ისტორიული ქალაქი გუინესი. მაიაბეკეს ცივი წყალი ზაფხულში საუკეთესო საშუალებაა საბანაოდ. ერთვის კარიბის ზღვას, მელენა-დელ-სურში.

## გალერეა

File:Rio_Mayabeque.JPG
File:Playa_Mayabeque.JPG
File:Desembocadura_de_Rio_en_Playa_Mayaque.jpg

File:PuenteGrandeRioMayabeque.jpg
File:PuenteChiquitoRioMayabeque.jpg
File:RioArribaMayabeque.jpg

## იხილეთ აგრეთვე
*კუბის მდინარეების სია

## რესურსები ინტერნეტში
*http://www.fiu.edu/~fcf/enviromental.crisis.html
*http://mayabeque.blogia.com/
*http://www.thehouseofblogs.com/articulo/el_rio_mayabeque_cuento-26521.html 

კატეგორია:კუბის მდინარეები
ინდიელების ხეობა

**ინდიელების ხეობა** () — სამი ურთერთდაკავშირებული ხეობის სერია კუბაში, ქალაქ ტრინიდადიდან 12 კმ-ში. სამი ხეობა — სან-ლუისი, სანტა-როსა და მეიერი XVIII საუკუნიდან XIX საუკუნის ბოლომდე შაქრის წარმოების ცენტრს წარმოადგენდა. წარმოების პიკში, ამ ხეობაში შაქრისგადამამუშავებელი 50 ფაბრიკა ფუნქციონირებდა, რომელთაც გარს ერტყა შაქრის ლერწმის პლანტაციები, სადაც სულ 30 000 მონა შრომობდა. ტერიტორიის ფართობია 270 კმ² და მოიცავს შაქრის 70 ყოფილ საწარმოს. მათი უმრაველსობა დღეს დანგრეულია, მაგრამ ზოგიერთი მათგანი დღემდე ხელუხლებელია. 

1988 წელს, ინდიელთა ხეობა და მისი მეზოებლი ქალაქი ტრინიდადი იუნესკომ მსოფლიო მემკვიდრეობის ძეგლთა სიაში შეიტანა.

## გალერეა

Image:Valle de los ingenios.jpg|ხეობა
Image:Manaca ignaza torre.jpg|კოშკი მანაკა ინსაგას მამულთან
Image:Barracones manaca ignaza.jpg|მონების საცხოვრებელი მანაკა ინსაგას მამულთან
Image:House manaca ignaza.JPG|სახლი მანაკა ინსაგას მამულთან
Image:Valle de los Ingenios desde Trindad.jpg |ხედი ტრინიდადიდან

## იხილეთ აგრეთვე
*იუნესკოს მსოფლიო მემკვიდრეობის ძეგლები კუბაში
*მსოფლიო მემკვიდრეობის ძეგლების სია ამერიკაში

## ლიტერატურა
* 
* 
*Information from the Municipal Museum in Trinidad. Retrieved 25 March 2007
*Information from the Iznaga Manaca Estate. Retrieved 25 March 2007
* 

კატეგორია:მსოფლიო მემკვიდრეობის ძეგლები კუბაში
სან-პედრო-დე-ლა-როკის ციხესიმაგრე

**სან-პედრო-დე-ლა-როკის ციხესიმაგრე** () — XVII საუკუნის სათავდაცვო ნაგებობა კუბაში. აგებულია ქალაქ სანტიაგო-დე-კუბის დასაცავად. 1997 წელს იუნესკომ ციხესიმაგრე გამოაცხადა მსოფლიო მემკვიდრეობის ძეგლად. 

ციხესიმაგრის პროექტი შეიქმნა 1637 წელს, მილანელი სამხედრო ინჟინერიის სკოლის წარმომადგენლის ჯიოვანი ბატისტა ანტონელის მიერ, ქალაქის გუბერნატორ პედრო დე ლა როკა-ი-ბორხას ბრძანებით, რათა ქალაქი დაეცვათ მეკობრეებისაგან. მშენებლობა დაიწყო 1638 წელს და გრძელდებოდა 42 წელიწადი, 1670 წლამდე. 

ამჟამად მუზეუმში განთავსებულია მეკობრეთა მუზეუმი.

## იხილეთ აგრეთვე
*იუნესკოს მსოფლიო მემკვიდრეობის ძეგლები კუბაში
*მსოფლიო მემკვიდრეობის ძეგლების სია ამერიკაში

## ლიტერატურა
*
*
*
*

კატეგორია:მსოფლიო მემკვიდრეობის ძეგლები კუბაში
კატეგორია:კუბის შენობა-ნაგებობები
ყავის პირველი პლანტაციების არქეოლოგიური ლანდშაფტი

**ყავის პირველი პლანტაციების არქეოლოგიური ლანდშაფტი** () —  იუნესკოს მსოფლიო მემკვიდრეობის ძეგლი კუბაში.

## იხილეთ აგრეთვე
*იუნესკოს მსოფლიო მემკვიდრეობის ძეგლები კუბაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* იუნესკოს საიტი

## სქოლიო
კატეგორია:მსოფლიო მემკვიდრეობის ძეგლები კუბაში
მაქსიმო-გომესი (კუბა)

**მაქსიმო-გომესი** () — ქალაქი კუბაში, მატანსასის პროვინციაში. ქალაქი დაარსდა 1770 წელს გუანახაიაბოს სახელწოდებით. ქალაქს სახელი შეეცვალა განმათავისუფლებელი ბრძოლის ლიდერის მაქსიმო-გომესის პატივსაცემად. ქალაქი მაქსიმო-გომესი 1978 წლამდე იყო მუნიციპალიტეტი, რომელიც შეიცავდა რანჩო-დელ-მედიოსა და საბანილია-დე-ლა-პალმას კომუნებს. მოგვიანებით მისი ტერიტორია შეუერთდა მარტის მუნიციპალიტეტს. 

## რესურსები ინტერნეტში
* მაქსიმო-გომესი  

კატეგორია:კუბის ქალაქები
რუსეთის მეცნიერებათა აკადემიის აღმოსავლურ ხელნაწერთა ინსტიტუტი

**რუსეთის მეცნიერებათა აკადემიის აღმოსავლურ ხელნაწერთა ინსტიტუტი** (რუსულად Институт восточных рукописей РАН, რუსული აბრევიაციით ИВР РАН) - აღმოსავლეთის წერილობითი ძეგლების, აგრეთვე ძველი და შუასაუკუნეების აზიისა და ჩრდილოეთ აფრიკის ისტორიის კომპლექსური შესწავლის დარგში რუსეთის მეცნიერებათა აკადემიის სამეცნიერო-კვლევითი ინსტიტუტი.   
მისამართი:  
: ИВР РАН
: 191186 Санкт-Петербург,
: Дворцовая набережная, д. 18
: Ново-Михайловский дворец

## სამეცნიერო ქვეგანყოფილებები 
* ახლო და შუა აღმოსავლეთის განყ-ბა
** ახლო აღმოსავლეთის სექტორი

** შუა აღმოსავლეთის სექტორი
* შორეული აღმოსავლეთის განყ-ბა
* ძველი აღმოსავლეთის განყ-ბა
* ხელნაწერებისა და დოკუმენტების განყ-ბა
* ცენტრალური და შუა აზიის განყ-ბა
** ცენტრალური აზიის სექტორი
** სამხრეთ აზიის სექტორი

## რესურსები ინტერნეტში 
* **რუსეთის მეცნიერებათა აკადემიის აღმოსავლურ ხელნაწერთა ინსტიტუტის ოფიციალური საიტი**

კატეგორია:რუსეთის მეცნიერებათა აკადემიის ინსტიტუტები
ბერი (2011 წლის ფილმი)

**ბერი** () — რეჟისორ დომინიკ მოლის კინოფილმი, რომელიც საფრანგეთში გამოვიდა 2011 წლის 13 ივლისს. გადაღებულია ამავე სახელწოდების გოთიკური რომანის „ბერის“ მიხედვით. მთავარ როლშია ფრანგი მსახიობი ვენსან კასელი. ფილმის სიუჟეტი ეფუძნება ახალგაზრდა კაპუცინელი ბერის ამბროსიოს ცხოვრებას. 

ფილმის მოქმედება ვითარდება XVIII საუკუნეში. ერთ დღეს იმ მონასტერს, სადაც ბერი ამბროსიო ცხოვრობდა ეწვევა ნიღაბში მყოფი  ახალგაზრდა სახელად ვალერიო. როგორც შემდეგ გაირკვევა ეს ახალგაზრდა გოგონაა სახელად მატილდა. მორწმუნე ბერს სწორედ მატილდა შეაცდენს. მალე ბერის საიდუმლოს ფარდა აეხადა და მას ინკვიზიციას გადასცემენ. სურვილი, გაექცეს საშინელ ტანჯვას ბერი მოელაპარაკება თავად ეშმაკს, მაგრამ ის მოტყუებული დარჩება.

## რესურსები ინტერნეტში
* 
* ვენსან კასელი ფილმის შესახებ  

კატეგორია:2011 წლის ფილმები
კატეგორია:ფრანგული ფილმები
კატეგორია:ფრანგულენოვანი ფილმები
კატეგორია:ესპანური ფილმები
კატეგორია:რომანებზე დაფუძნებული ფილმები
კატეგორია:ფრანგული თრილერი ფილმები
კატეგორია:ბრიტანულ რომანებზე დაფუძნებული ფილმები
მიკროორგანიზმები

thumb|200px|მიკროორგანიზმი
**მიკროორგანიზმი**, *მიკრობები* () *mikrós*, „პატარა“ და  „ორგანიზმი“ ) — მიკროსკოპული ორგანიზმი, რომელიც შედგება ერთი უჯრედისაგან. მიკროორგანიზმები არსებობენ ნიადაგში, წყალში, ჰაერში, ცოცხალ ორგანიზმებზე და მათ შინაგან ორგანოებში. მიკროორგანიზმების შემსწავლელი მეცნიერებაა მიკრობიოლოგია. მიკრობებზე პირველი დაკვირვებები დაიწყო ნიდერლანდელმა მეცნიერმა ანტონ ვან ლევენჰუკმა, 1675 წელს, საკუთარი დიზაინით შექმნილი მიკროსკოპით.

## იხილეთ აგრეთვე 
* ბაქტერიები
* ლურჯ-მწვანე წყალმცენარეები
* სოკოები
* პროკარიოტი
* ვირუსები

## რესურსები ინტერნეტში 
* ჩვენი მიკრო ბიოლოგიური პლანეტა 
* "Uncharted Microbial World: მიკროორგანიზმები და მათი გავლენა გარემოზე" 
* Understanding Our Microbial Planet: მეტეგონიზმის ახალი მეცნიერება 
* სამედიცინო მიკრობიოლოგია 

კატეგორია:მიკრობიოლოგია
კატეგორია:მიკროორგანიზმები
კასტილიო-დე-ხაგუა

მინი|250პქ
**კასტილიო-დე-ხაგუა** () — ციხესიმაგრე კუბაში, ქალაქ სიენფუეგოსის სამხრეთით. მდებარეობს სიენფუეგოსის უბის სიახლოვეს, ხაგუის პორტში. 

ციხესიმაგრე კარიბელი მეკობრეებისგან უბის დასაცავად 1740-იან წლებში ესპანეთის მეფე ფილიპე V-მ ააგო, ვინაიდან მეკობრეები სწორედ ამ ადგილზე უშვებდნენ ღუზას მანამ, სანამ 1819 წლიდან ქალაქ სიენფუეგოსის დასახლება დაიწყებოდა. 

თავდაპირველად ნაგებობას *კასტილიო-დე-ნუესტრა-სენიორა-დე-ლოს-ანხელოს-დე-ხაგუა* ეწოდა *(Castillo de Nuestra Señora de los Ángeles de Jagua)*.

მინი|ცენტრი|600პქ|ხედი ციხესიმაგრიდან
## რესურსები ინტერნეტში
*Castillo de Jagua, Botanic Garden Cienfuegos

კატეგორია:კუბის შენობა-ნაგებობები
ლა-კაბანია

მინი|250პქ
მინი|250პქ|ციხესიმაგრის კედლები
**ფორტალესა-დე-სან-კარლოს-დე-ლა-კაბანია** (), აგრეთვე ცნობილი როგორც **ლა-კაბანია** — XVIII საუკუნის ერთ-ერთი უდიდესი ციხესიმაგრის კომპლექსი მთელს ლათინურ ამერიკაში. მდებარეობს კუბის დედაქალაქ ჰავანაში, ნავსაგდურის აღმოსავლეთ ნხარეს, ზღვის დონიდან 200 მ სიმაღლის ბორცვზე, ელ-მოროს ციხესიმაგრის გასწვრივ.

ლა-კაბანიის მშენებლობა 1763 წელს ესპანეთის მეფე კარლოს III-მ დაიწყო, კუბაში კოლონიური ძალაუფლების გასაკონტროლოებლად, მას შემდეგ, რაც ბრიტანეთის ძალებმა ჰავანის აღება მოახერხეს. გააანალიზეს რა, რომ ქალაქი არ იყო სათანადოდ დაცული და ეშინოდათ შვიდწლიანი ომისას ბრიტანეთის კოლონიური დაპყრობების გაგრძელების, ჰავანის დაცვის გაძლიერების მიზნით ესპანელებმა ახალი ციხესიმაგრეების მშენებლობა დაიწყეს. XVI საუკუნის საფორტიფიკაციო ნაგებობები ელ-მოროს ციხესიმაგრით ჩაანაცვლეს, ლა-კაბანია კი იმ დროისთვის ახალი სამყაროს მეორე უმსხვილესი კოლონიური სამხედრო ნაგებობა იყო. მისი მშენებლობა 1774 წელს დასრულდა, რაშიც ესპანეთმა საკმაოდ დიდი ხარჯი გაიღო.

მომდევნო ორასი წლის მანძილზე, ციხესიმაგრე როგორც სამხედრო, ისე საპყრობილის ფუნქციებსაც ასრულებდა, როგორც ესპანეთის, ისე დამოუკიდებელი კუბის ჟამს. სამხედრო ციხედ ის ფულხენსიო ბატისტას რეჟიმის დროს გამოიყენებოდა. 1959 წელს, აჯანყებულებმა ჩე გევარას მეთაურობით, ლა-კაბანია აიღეს. ისინი მას რამდენიმე თვის განმავლობაში, კუბის რევოლუციის მიმდინარეობისას, იყენებდნენ როგორც შტაბს და სამხედრო საპყრობილეს. ამ დროის განვალობაში, გევარა ხელმძღვანელობდა რევოლუციურ ტრიბუნალსა და კრიმინალში ეჭვმიტანილების, პოლიტიკური პატიმრების, მოღალატეების, ინფორმატორებისა *(chivatos*) და ბატისტას საიდუმლო პოლიციის წევრების სიკვდილით დასჯას. ელ-მოროს ციხესიმაგრესთან ერთად კომპლექსი ამჟამად ისტორიული პარკის ნაწილია და საზოგადოებისთვის ღიაა; ფუნქციონირებს რამდენიმე მუზეუმი. ამ დროიდან მოყოლებული, ყოველ საღამოს 9 საათზე, ისვრიან ზარბაზნიდან, რასაც *"El Cañonazo de las 9"*-ს უწოდებენ. ეს ტრადიცია ჯერ კიდევ კოლონიური ხანიდან მომდინარეობს, როდესაც ასეთი ფორმით ქალაქის კედლების ჭიშკრების დახურვას იუწყებოდნენ.

## გალერეა

ფაილი:Fortaleza de La Cabaña.JPG|
ფაილი:Chapel of the Cabaña fortress.jpg|ციხესიმაგრის სამლოცველო
ფაილი:Cabavenue.jpg|გასასვლელი კომპლექსის ნაგებობებს შორის
ფაილი:Checabofc.jpg |კაბინეტი, საიდანაც სავარაუდოდ ჩე გევარა მართავდა ციხესიმაგრეს კარიბის კრიზისის დროს

## რესურსები ინტერნეტში
*"History of Havana's Fortress Cabana" .

## სქოლიო
კატეგორია:კუბის ისტორია
კატეგორია:კუბის შენობა-ნაგებობები
ჯონ ლენონის პარკი

მარჯვნივ|მინი|ჯონ ლენონის ქანდაკება სათვალეების გარეშე
**ჯონ ლენონის პარკი** () — საზოგადოებრივი პარკი კუბაში, ქვეყნის დედაქალაქ ჰავანის რაიონ ვედადოში. პარკის ერთ-ერთ სკამზე არის The Beatles-ის ყოფილი წევრის ჯონ ლენონის ქანდაკება, რომელიც სკამის მარჯვენა მხარეზე ზის. მოქანდაკეა კუბელი ხელოვანი ხოსე ვილია სობერონი. მარმარილოს ფილაზე სკამის საფუძველთან არსებობს წარწერა: „*Dirás que soy un soñador pero no soy el único*“, რომელიც ჯონ ლენონის სიმღერის Imagine-ის გარკვეული ფრაზების ესპანური თარგმანია. 
დღეისათვის ჯონ ლენონის ქანდაკება მოკლებულია მომრგვალო სათვალეებს, რომელიც რამდენიმეჯერ იყო მოპარული ან მომტვრეული. მოხუცი დაცვის წევრების ხილვა სკამზე ხშირად არის შესაძლებელი, რომლებიც საჭიროების შემთხვევაში ქანდაკებას უმაგრებენ სათვალეებს.

ჯონ ლენონის ქანდაკება გაიხსნა 2000 წლის 8 დეკემბერს. გახსნის ცერემონიას დაესწრო კუბის პრეზიდენტი ფიდელ კასტრო.

## რესურსები ინტერნეტში 
* Once-shunned Lennon now feted in communist Cuba 

## სქოლიო 
კატეგორია:კუბის პარკები
უგანდის რკინიგზა

thumb|right|400 px|მომბასასთან, დაახ. 1899
**უგანდის რკინიგზა** (ადგილობრივად ცნობილი, როგორც **ლუნატიკ ექსპრესი**) რკინიგზათა სისტემა და ყოფილი სარკინიგზო კომპანია, რომელიც უგანდისა და კენიის შიდა ტერიტორიებს ინდოეთის ოკეანესთან აკავშირებდა კენიის პორტ მომბასაში.

## დასაბამი 
უგანდის რკინიგზა ააშენა ბრიტანეთის იმპერიამ მისი საგარეო ოფისის ზედამხედველობით იმ პერიოდის დასაწყისში, როდესაც ბრიტანეთმა რეგიონში კოლონიური რეჟიმი, სახელწოდებით ბრიტანეთის აღმოსავლეთი აფრიკა ჩამოაყალიბა. რკინიგზის ხაზის მშენებლობა დაიწყო 1896 წელს კენიის კოლონიის საპორტო ქალაქ მომბასაში და 1901 წლისთვის კისუმუს მიუერთდა, ტბა ვიქტორიის აღმოსავლეთ სანაპიროზე. 1931 წლისთვის ის კამპალას მიუერთდა უგანდის პროტექტორატში. მიუხედავად იმისა, რომ თითქმის მთელი რკინიგზის ხაზი დღევანდელი კენიის ტერიტორიაზე იყო, ამ პროექტის ძირითადი დანიშნულება თანამედროვე სატრანსპორტო საშუალების მშენებლობა იყო უგანდის პროტექტორატიდან პირველადი მასალების გამოტანისა და მასში ბრიტანული საქონლის შეტანისთვის.

ამ პროექტს წინ უსწრებს ბრიტანეთის აღმოსავლეთ აფრიკის კომპანიის მიერ 1890 წელს დაწყებული 600 კმ-იანი მაკკინონ-სკლეტერის გზატკეცილის მშენებლობა პორტ მომბასადან ბუსიამდე, კენია. რკინიგზა იმავე მიმართულებას მიჰყვა და მალევე გაუსწრო მას.

რკინიგზის ლიანდაგის სიგანე 1000 მმ-ია და თითქმის მთელი მაგისტრალის გაყოლებაზე ერთლიანდაგიანია. პროექტი დაჯდა დაახლოებით £5 მილიონი (ფუნტი სტერლინგი). პირველი სამგზავრო/სატვირთო მატარებელი მომბასას პორტიდან 1903 წელს გავიდა.

მშენებლობას უმეტესწილად აწარმოებდნენ ბრიტანული ინდოეთიდან ჩამოყვანილი სიქჰი მუშები. ამ მუშათა დიდი ნაწილი შემდგომში აღმოსავლეთ აფრიკაში დასახლდა და დღესაც კენიისა და უგანდის მნიშვნელოვან უმცირესობას წარმოადგენს.

რკინიგზა უზარმაზარი ლოგისტიკური მიღწევა იყო და მნიშვნელოვანი სტრატეგიული და ეკონომიკური ბერკეტი გახდა როგორც უგანდის, ასე კენიისთვისაც. მან ხელი შეუწყო მონათა შრომის შემცირებას, ვინაიდან საქონლის ტრანსპორტირებას ნაკლები მუშახელი სჭირდებოდა და პირველ მსოფლიო ომში გერმანიის აღმოსავლეთ აფრიკაში (დღევანდელი ტანზანია) გენერალი პაულ ერიხ ფონ ლეტოუ-ფორბეკის წინააღმდეგ კამპანიის წარმოებას. რკინიგზა მძიმე დანადგარების ქვეყნის შიდა ტერიტორიებში შედარებით იოლად ტრანსპორტირებას უწყობდა ხელს. რკინიგზის გაყვანამდე ძირითადი ტრანსპორტი ამ რეგიონში ხარშებმული ვაგონ-ურმები იყო. რკინიგზა ასევე ყავისა და ჩაის ექსპორტს უწყობდა ხელს და აადვილებდა კოლონიური დასახლებებისა და სხვა სახის კომერციის ჩამოყალიბებას. რკინიგზის დანახარჯის ამოსაღებად ბრიტანეთის მთავრობა ახალ მოსახლეთა მიერ კენიის პლატოზე ვრცელი ველების კულტივირებას უწყობდა ხელს. ამ პოლიტიკამ მნიშვნელოვანწილად განაპირობა კენიის განვითარება მომდევნო ათწლეულების განმავლობაში.

## რესურსები ინტერნეტში
*  უგანდის რკინიგზის ისტორია 

## სქოლიო
კატეგორია:სარკინიგზო ტრანსპორტი
კატეგორია:სარკინიგზო ხაზები ქვეყნების მიხედვით
კატეგორია:კენია
კატეგორია:უგანდა
ვედადო

მინი|მარჯვნივ|250პქ|ვედადო 
**ვედადო** () — კუბის დედაქალაქ ჰავანის ისტორიული რაიონი. შედის პლასა-დე-ლა-რევოლუსიონის მუნიციპალიტეტში. აღმოსავლეთით ესაზღვრება ცენტრალური კუბა. დასავლეთით მდებარეობს რაიონი მირამარი, რომელიც ვედადოსაგან გამოყოფილია მდინარე ალმენდარესით. ვედადოდან მირამარში მიდის 23-ე ქუჩა, რომელიც ვედადოს მთელ ტერიტორიას კვეთს. რაიონის ჩრდილოეთ განაპირა მხარეს ვრცელდება მალეკონის სანაპირო, სადაც რეგულარულად იმართება გასართობი და საზოგადოებრივი ღონისძიებები. ბევრია რესტორნები, სასტუმროები და კლუბები. 

ვედადოში მდებარეობს ჰავანის უნივერსიტეტი, ჯონ ლენონის პარკი და კოლონის სასაფლაო, სადაც დაკრძალულები არიან ცნობილი პოლიტიკოსები, სპორტსმენები, მხატვრები, მწერლები, მსახიობები და სხვ.

## იხილეთ აგრეთვე
* ჰავანა 
* პლასა-დე-ლა-რევოლუსიონი 

## რესურსები ინტერნეტში
* ვედადო — ინფორმაცია  

კატეგორია:ჰავანა
ჰავანის უნივერსიტეტი

**ჰავანის უნივერსიტეტი** () —  სახელმწიფო უნივერსიტეტი კუბაში, ქალაქ ჰავანაში. დაარსდა 1728 წელს როგორც კათოლიკური უნივერსიტეტი. წარმოადგენს კუბის უძველეს უმაღლეს სასწავლებელს. უნივერსიტეტს დღეისათვის გააჩნია 15 ფაკულტეტი, სადაც 60 ათასი სტუდენტი სწავლობს. თავდაპირველად უნივერსიტეტს ეწოდებოდა *რეალ-ი-პონტიფიკია-უნივერსიდად-დე-სან-იერონიმო-დე-ლა-ჰაბანა*, რაც ესპანურიდან ითარგმნება როგორც წმინდა იერონიმის სამეფო და საპაპო უნივერსიტეტი. იგი გაიხსნა ფილიპე V-ისა და ინოკენტი XIII-ის განკარგულებით. 1842 წელს უნივერსიტეტმა შეიცვალა სტატუსი და მოსწავლე სტუდენტებისთვის დაწესდა საერო განათლება. რამდენიმეჯერ გადაკეთდა, პირველად შეიქმნა ძველ ჰავანაში, სახელწოდებით *სან-ხუან-დე-ლეტრანი*, ხელმეორედ გადაკეთდა 1902 წლის 1 მაისს და იგი გადაიტანეს ჰავანის რაიონ ვედადოში. შენობის ინტერიერი მორთულია არამანდო მენოკალის მიერ, სადაც 7 ფრესკაზე სიმბოლურად არის გამოსახული მედიცინის, ხელოვნების, აზროვნების, ლიტერატურის, სამართლისა და სხვ. დარგები.

უნივერსიტეტის მთავარ შესასვლელთან არის ალმა-მატერის ბრონზის სტატუა, რომელიც შექმნა მარიო კორბელმა 1919 წელს.

ჰავანის უნივერსიტეტში არის 15 ფაკულტეტი და 14 სამეცნიერო-კვლევით ცენტრი ეკონომიკის, ბუნებისმეტყველების, სოციალურ და ჰუმანიტარულ დარგებში.

## ცნობილი სტუდენტები 
ჰავანის უნივერსიტეტში სხვადასხვა დროს სწავლობდნენ: 
* ფიდელ კასტრო
* რაულ კასტრო
* რამონ გრაუ 
* ანტონიო ნუნიეს ხიმენესი 
* ხოსე ლესამა ლიმა 
* ხოსე მარია ერედია

## ლიტერატურა
## რესურსები ინტერნეტში 
* ჰავანის უნივერსიტეტი 
* ჰავანის უნივერსიტეტი  

კატეგორია:კუბის უნივერსიტეტები
კატეგორია:უნივერსიტეტები ანბანის მიხედვით
კუბა-საქართველოს ურთიერთობები

მინი|მარჯვნივ|250პქ|საქართველოს დროშა
მინი|მარჯვნივ|250პქ|კუბის დროშა
**კუბა-საქართველოს ურთიერთობები** —  წარმოადგენს  ურთიერთობებს კუბასა და საქართველოს შორის. კუბასთან დიპლომატიური ურთიერთობები დამყარდა 1992 წლის 18 აპრილს. 

## კუბის რესპუბლიკის ელჩები საქართველოში
* კარლოს პალმაროლა კორდერო (2000 -2003 წწ.) (რეზიდენციით ქ. მოსკოვი) 
* მარტი მარტინეს ხორხე   (2003- 2006 წწ.) (რეზიდენციით ქ. მოსკოვი), 
* ხულიო გარმენდია პენია  (2007 წლის 10 იანვარი - 2008 წლის ივლისი) (რეზიდენციით ქ. კიევი). 
* მარსელო კაბალიერო ტორესი (2008 წლის ივლისი - დღემდე) (რეზიდენციით ქ. ბაქო)

## საქართველოს ელჩი კუბაში
* მალხაზ მიქელაძე (2011 წლის სექტემბერი - დღემდე) (რეზიდენციით ქ. მეხიკო)

## განხორციელებული ვიზიტები და შეხვედრები
2009 წლის 19 ნოემბერს კუბის დედაქალაქ ჰავანაში გაიმართა პოლიტიკური კონსულტაციები საქართველოსა და კუბის მხარეს შორის, რომლის დროსაც განხილულ იქნა მხარეთა შორის პოლიტიკური და კულტურული ურთიერთობების განვითარების პერსპექტივები.

2009 წლის 2-5 დეკემბერს საქართველოს პრეზიდენტის მიხეილ სააკაშვილისათვის რწმუნებათა სიგელების გადაცემის მიზნით თბილისს ეწვია საქართველოში კუბის რესპუბლიკის საგანგებო და სრულუფლებიანი ელჩი (რეზიდენციით ქ. ბაქო) მარსელო კაბალიერო ტორესი.

2011 წლის 1-4 ივნისს საქართველოს საგარეო საქმეთა მინისტრი ოფიციალური ვიზიტით კუბის რეპუბლიკას ეწვია, რომლის ფარგლებში შეხვედრები გამართა კუბის რესპუბლიკის საგარეო საქმეთა მინისტრთან და კულტურის მინისტრთან.

2011 წლის 16 სექტემბერს მექსიკის შეერთებულ შტატებში საქართველოს საგანგებო და სრულუფლებიანმა ელჩმა მალხაზ მიქელაძემ რწმუნებათა სიგელები გადასცა კუბის რესპუბლიკის სახელმწიფო საბჭოს ვიცე-პრეზიდენტს გლადის მარია ბეხერანო პორტელას.

## რესურსები ინტერნეტში 
* საქართველოს საგარეო საქმეთა სამინისტრო კუბასთან ურთიერთობის შესახებ 
* კუბის საგარეო საქმეთა სამინისტრო

კატეგორია:საქართველოს დიპლომატიური ურთიერთობები
კატეგორია:კუბის დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:კუბის საგარეო ურთიერთობები
კატეგორია:დიპლომატიური ურთიერთობები ანბანის მიხედვით
საქართველო-ჰაიტის ურთიერთობები

მინი|მარჯვნივ|250პქ|საქართველოს დროშა
მინი|მარჯვნივ|250პქ|ჰაიტის დროშა
**საქართველო-ჰაიტის ურთიერთობები** —  წარმოადგენს  ურთიერთობებს ჰაიტსა და საქართველოს შორის. ჰაიტთან დიპლომატიური ურთიერთობები დამყარდა 2011 წლის 16 დეკემბერს. ხელმოწერის ცერემონიალი ქ. ნიუ-იორკში, გაეროსთან საქართველოს მუდმივ წარმომადგენლობაში გაიმართა.

ჰაიტის მხრიდან ოქმს ხელი მოაწერა ჰაიტის საქმეების დროებითმა რწმუნებულმა, საგანგებო და სრულუფლებიანმა ელჩმა, ჟან კაზომ, საქართველოს მხრიდან - საქართველოს მუდმივმა წარმომადგენელმა გაეროსთან, საგანგებო და სრულუფლებიანმა ელჩმა, ალექსანდრე ლომაიამ.

## რესურსები ინტერნეტში
* საქართველოსა და ჰაიტის რესპუბლიკას შორის არსებული ურთიერთობები 

## სქოლიო 
კატეგორია:საქართველოს დიპლომატიური ურთიერთობები
კატეგორია:ჰაიტის დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:ჰაიტის საგარეო ურთიერთბები
მოროს ციხესიმაგრე

მინი|250პქ|მოროს ციხესიმაგრე
მინი|250პქ|ჰავანის უბე, 1639 წლის ნახატი
**მოროს ციხესიმაგრე** () — თვალწარმტაცი ციხესიმაგრე კუბის დედაქალაქ ჰავანაში, რომელიც იცავს ჰავანის უბის შესასვლელს (ეუტასთან). სტრუქტურის გეგმა დააპროექტა იტალიელმა ინჟინერმა ხუან ბაუტისტა ანტონელიმ. როდესაც იგი აშნედა, 1589 წლისთვის, ეუტა გერმანელების კონტროლქვეშ იყო. სახელი ეწოდა იმ ბიბლიური მოგვებისგან, რომლებიც იესოს მოსანახულებლად მივიდნენ შობის შემდეგ. 1762 წელს ციხე ბრიტანელებმა აიღეს.
 
მოროს ციხიხგან სახელი მიიღო სხვა სტრუქტურებმა ქალაქ სანტიაგო-დე-კუბაში და კასტილიო-დე-სან-ფელიპე-დე-მორომ  პუერტო-რიკოს დედაქალაქ სან-ხუანში. 

ციხე ძველი ჰავანის ნავსადგურის მოპირდაპირე მხარეს, შემაღლებულ კონცხზე მდებარეობს და კარგად ჩანს რამდენიმე მილის სიშორიდანაც. იგი ნავსადგურის შესაასვლელს აკონტროლებდა. 

ამ სიმაგრის აშენება 1589 წელს, ჰავანის ნავსადგურზე თავდასხმების ერთგვარი პასუხი იყო. 

## შვიდწლიანი ომი
ციხესიმაგრის პირველი მოქმედება 1762 წლით თარიღდება, როდესაც ბრიტანული ექსპედიციისას ეუტას წინააღმდეგ ლორდი ალბემარლე აღმოსავლეთ ჰავანას მოადგა კოხიმართან და ციხეს შეუტია, რომელსაც იმ დროს ლუის ვისენტე დე ველასკო ე ისლა იცავდა. მიუხედავად ამისა ის დაეცა, რადგან ბრიტანელებმა სიმაგრის ერთ-ერთი ბასტიონი აიღეს. როდესაც ის 1763 წელს კვლავ ესპანეთს დაუბრუნდა, უსაფრთხოების გაძლიერების მიზნით ესპანელებმა იქვე ლა-კაბანიის ციხესიმაგრე ააგეს, რათა მომავალში მსგავსი შემთხვევები თავიდან აერიდებინათ.

## გალერეა

Image:Ship passing the El Morro fortress in Havana.jpg|
Image:ElMorroHavana-2.jpg|შიდა ნაწილი
Image:ElMorroHavana-3.jpg|შიდა ნაწილი

## რესურსები ინტერნეტში
* Informationen zur Festung auf oldhavanaweb.com  (englisch)
* Informationen zur Festung auf cubaheritage.org  (englisch)
* Kurzer geschichtlicher Abriss

## სქოლიო
კატეგორია:კუბის ისტორია
კატეგორია:კუბის შენობა-ნაგებობები
Mýa

**მაია მარი ჰარისონი**, უფრო მეტად ცნობილი ფსევდონიმით **Mýa** (დ. 10 ოქტომბერი 1979) — ამერიკელი მომღერალი, მუსიკალური პროდიუსერი, მოცეკვავე, მსახიობი, მოდელი, აქტივისტი და ფილანთროპი. დაიბადა და გაიზარდა ვაშინგტონში. 1988 წლის აპრილში ხმისჩამწერი ლეიბლის Interscope Records მხარდაჭერით გამოდის მისი სადებიუტო ალბომი სახელწოდებით Mýa, რომელიც ამერიკის შეერთებულ შტატებში გაიყიდა ამ ალბომის მილიონზე მეტი ასლი. მისი მეორე სტუდიური ალბომი სახელწოდებით  Fear of Flying გამოვიდა 2000 წლის 25 აპრილს და წარმატება მთელ მსოფლიოში მოიპოვა. 2001 წელს ჰარისონმა კრისტინა აგილერასთან, ლილ-კიმთან და პინკთან ერთად ფილმ *„მულენ-რუჟისთვის“* ჩაწერა საუნდტრეკი Lady Marmalade, რისთვისაც მიენიჭა თავის პირველი გრემის პრემია. 2003 წლის ივლისში გამოდის მაიას მესამე სტუდიური ალბომი სახელწოდებით Moodring. 2007 წლის 22 ოქტომბერს გამოდის მეოთხე სტუდიური ალბომი Liberation, რომელსაც ერთი წლის შემდეგ მოჰყვა მეხუთე სტუდიური ალბომი Sugar & Spice.

## დისკოგრაფია
* *Mýa* (1998)
* *Fear of Flying* (2000)
* *Moodring* (2003)
* *Liberation* (2007)
* *Sugar & Spice* (2008)
* *K.I.S.S. (Keep It Sexy & Simple)* (2011)
* *Smoove Jones* (2016)

## რესურსები ინტერნეტში 
*  
* 
* 

კატეგორია:დაბადებული 1979
კატეგორია:ამერიკელი მოცეკვავეები
კატეგორია:ამერიკელი მოდელები
კატეგორია:დაბადებული 10 ოქტომბერი
კატეგორია:ცოცხალი ადამიანები
კატეგორია:ვაშინგტონში დაბადებულები
ლუდვიგი (ფილმი)

**ლუდვიგი** () — რეჟისორ ლუკინო ვისკონტის 1972 წლის ფილმი. ფილმი ასახავს ბავარიის რომანტიკოსი მეფის, ლუდვიგ II-ის ცხოვრებას. ლუდვიგის როლს რეჟსორის მუზა და პარტნიორი, ჰელმუტ ბერგერი ასრულებდა. ლუდვიგი ვისკონტის გერმანული ტრილოგიის მესამე ფილმი იყო.

## როლებში
*ჰელმუტ ბერგერი — ლუდვიგ II
*ტრევორ ჰოვარდი — რიხარდ ვაგნერი
*სილვანა მანგანო — კოზიმა ფონ ბიულოვი
*გერტ ფრიობე — მამა ჰოფმანი
*ჰელმუტ გრიმი — გრაფი დურკჰაიმი
*რომი შნაიდერი — ელისაბედ ბავარიელი

კატეგორია:1972 წლის ფილმები
კატეგორია:იტალიური ფილმები
კატეგორია:ფრანგული ფილმები
კატეგორია:იტალიურენოვანი ფილმები
კატეგორია:ფრანგულენოვანი ფილმები
კატეგორია:ისტორიული ფილმები
კატეგორია:ლუკინო ვისკონტის ფილმები
უცხო (1967 წლის ფილმი)

**უცხო** () — რეჟისორ ლუკინო ვისკონტის 1967 წლის ფილმი. ფილმი ალბერ კამიუს მოთხრობა „უცხოს“ ეკრანიზაციაა. მთავარ როლს მარჩელო მასტროიანი ასრულებს.

## რესურსები ინტერნეტში 
* 
* *უცხო*, „ნიუ-იორკ ტაიმზი“.

კატეგორია:1967 წლის ფილმები
კატეგორია:იტალიური ფილმები
კატეგორია:იტალიურენოვანი ფილმები
კატეგორია:ფრანგულ რომანებზე დაფუძნებული ფილმები
კატეგორია:ლუკინო ვისკონტის ფილმები
დიდი დათვის ნისლიანი თანავარსკვლავედი

**დიდი დათვის ნისლიანი თანავარსკვლავედი** () — რეჟისორ ლუკინო ვისკონტის 1965 წლის ფილმი. ფილმი ელექტრას ისტორიის ინტერპრეტაციაა და ინცესტის თემას ეხება. სათაური ჯაკომო ლეოპარდის პოეზიიდანაა აღებული. ერთ-ერთ მთავარ როლს კლაუდია კარდინალე ასრულებს.

## როლებში
*კლაუდია კარდინალე — სანდრა დოუსონი
*ჟან სორელი — ჯანი ვალდ-ლუცატი
*მაიკლ კრეიგი — ენდრიუ დოუსონი

## ჯილდოები
ფილმმა ვენეციის კინოფესტივალის მთავარი პრიზი, ოქროს ლომი აიღო.

## რესურსები ინტერნეტში
* 
*კადრები ფილმიდან

კატეგორია:1965 წლის ფილმები
კატეგორია:იტალიური ფილმები
კატეგორია:იტალიურენოვანი ფილმები
კატეგორია:შავ-თეთრი ფილმები
კატეგორია:ლუკინო ვისკონტის ფილმები
Clojure

**Clojure** (გამოითქმის როგორც "closure") არის ლისპისნაირი პროგრამირების ენის თანამედროვე დიალექტი, შექმნილია რიჩ ჰიკეის მიერ. იგი არის საერთო დანიშნულების პროგრამირების ენა, ინტერაქტიული პროგრამირების მხარდაჭერით, უბიძგებს ფუნქციური პროგრამირება სტილის გამოყენებას, და აადვილებს მრავალსრედიან პროგრამირებას.

Clojure-ი ფუნქციონირენს Java Virtual Machine-ზე, Common Language Runtime-ზე და აგრეთვე შესაძლოა მისი ჯავასკრიპტში გადაყვანა. როგორც სხვა ლისპისნაირი ენები, Clojure-ი ამუშავებს კოდს მონაცემებისნაირად და აქვს ძლიერი მაკრო სისტემა.

## ისტორია 
რიჩ ჰიკეი არის Clojure პროგრამირების ენის შემქნელი. Clojure-ამდე მან შექმნა dotLisp-ი, მსგავსი პროექტი რომელიც იყენებდა .NET პლატფორმას. ჰიკეი არის პირადი პროგრამისტი და კონსულტანტი 20 წლის გამოცდილობით. Clojure-ის შექმნას მოანდომა 2½ წელი, მან ეს სპონსორის გარეშე გააკეთა. როცა მზად იყო, თავისი ნაშრომი მის Common Lisp საზოგადოების ამხანაგებს ელ.წერილით გააცნო.

## ფილოსოფია 
ჰიკეიმ Clojure იმიტომ შექმნა რომ მას უნდოდა თანამედროვე ლისპი რომელსაც ექნებოდა ჯავას პლატფორმის მხარდაჭერა, და შექმნილია თანადროული შესრულებისთვის.

## სინტაქსი 
როგორც სხვა ლისპის ტიპურ ენებში, Clojure-ის სინტაქსი არის დაყრდნობილი S-expression-ებზე რომლებიც არიან სინტატიკურად ანალიზირებულნი მონაცემთა სტრუქტურებში სანამ იგი კომპილირებული იქნება. Clojure-ი არის lisp-1, და მისი მიზანი არ არის რომ წყარო კოდი შეთავსებადი იყოს სხვა ლისპ დიალექტებთან.

## მაგალითები 
Hello world:

```lisp
(println "Hello, world!")
```

ფუნქციის გამოცხადება:

```lisp
(defn square [x]
  (* x x))
```

Hello World-ი გრაფიკული ინტერფეისით Java Swing ბიბლიოთეკის მეშვეობით:

```lisp
(javax.swing.JOptionPane/showMessageDialog nil "Hello World" )
```

დაცული სრედიანი სერიული ნომრების შემქნელი (სხვა ლისპის დიალექტების მსგავსად, Clojure-ს მოყვება `gensym` ფუნქცია ამისთვის):

```lisp
(let [i (atom 0)]
  (defn generate-unique-id
    "Returns a distinct numeric ID for each call."
    []
    (swap! i inc)))
```

ანონიმური `java.io.Writer`-ს ქვეკლასი რომელიც არაფერს არ წერს, და მაკრო რომელიც საბეჭდავ ფუნქციას "უჩინაჩარს" ხდის :

```lisp
(def bit-bucket-writer
  (proxy [java.io.Writer] []
    (write [buf] nil)
    (close []    nil)
    (flush []    nil)))

(defmacro noprint
  "Evaluates the given expressions with all printing to *out* silenced."
  [& forms]
  `(binding [*out* bit-bucket-writer]
     ~@forms))

(noprint
  (println "Hello, nobody!"))
```

## სქოლიო 
## რესურსები ინტერნეტში 
*  Official website
*  GitHub code repository for Clojure
*  A comprehensive overview of Clojure 
*  An overview of Clojure 1.2 in reference format 
*  Full Disclojure - Screencast
*  Clojure talks on Blip.tv 
*  clojuredocs.org - Community-powered documentation and examples
*  4clojure.com - Interactive Clojure Problems 
*  TryClojure - An online REPL for Clojure

კატეგორია:პროგრამირების ენები
პავლეური

**პავლეური** — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, ანანურის თემში. მდებარეობს მდინარე არაგვის ნაპირზე, ზღვის დონიდან 900 მ.

## დემოგრაფია
2014 წლის აღწერის მონაცემებით სოფელში ცხოვრობს 137 ადამიანი.

## სქოლიო
კატეგორია:დუშეთის მუნიციპალიტეტის სოფლები
ოჯახური პორტრეტი ინტერიერში

**ოჯახური პორტრეტი ინტერიერში** () — რეჟისორ ლუკინო ვისკონტის 1974 წლის ფილმი. ფილმის მოქმედება მიმდინარეობს ასაკოვანი პროფესორის ბინის ინტერიერში, რომლის მეზობლადაც ახალგაზრდა ოჯახი დასახლდება.

ფილმი ინგლისურად გადაიღეს, თუმცა იტალური დუბლიაჟი რეჟისორის მონაწილეობით განხორციელდა.

## როლებში
*ბერტ ლანკასტერი — პროფესორი
*ჰელმუტ ბერგერი — კონრად ჰუბელი
*სილვანა მანგანო — მარკიზა ბიანკა ბრუმონტი
*რომოლო ვალი — მიშელი 
*კლაუდია კარდინალე — პროფესორის ცოლი
*დომინიკ სანდა — პროფესორის დედა

## რესურსები ინტერნეტში
* ფილმის მიმოხილვა და კადრები
* რეცენზია პაულინ კელი

კატეგორია:1974 წლის ფილმები
კატეგორია:იტალიური ფილმები
კატეგორია:ინგლისურენოვანი ფილმები
კატეგორია:ლუკინო ვისკონტის ფილმები
სურამის წმინდა მარინეს ეკლესია

300px|მინი|
**სურამის წმინდა მარინეს ეკლესია** — ეკლესია ხაშურის მუნიციპალიტეტის დაბა სურამის დასავლეთ ნაწილში, ყოფილ სოფელ ბუღაურის სასაფლაოზე.  თარიღდება გვიანდელი ფეოდალური ხანით. 

ეკლესია დარბაზულია (7,6 X 5,3 მ), ნაგებია უხეშად დამუშავებული დიდი ზომის ქვიშაქვით. შესასვლელი ეკლესიას დასავლეთიდან აქვს.

## ლიტერატურა
კატეგორია:ხაშურის მუნიციპალიტეტის ტაძრები
კატეგორია:სურამი
კატეგორია:კულტურული მემკვიდრეობის ძეგლები შიდა ქართლის მხარეში
მალეკონი

**მალეკონი** () — ფართო ესპლანადა, გზატკეცილი და ტალღასაწინააღმდეგო დამბა კუბაში, დედაქალაქ ჰავანაში. გადაჭიმულია 8 კილომეტრზე ჰავანის პორტის ბოლოდან ისტორიულ რაიონ ვედადომდე. მალეკონის მშენებლობა დაიწყო 1901 წელს. მშენებლობაში გამოიყოფა სამი ეტაპი: 1901–1902 წლები — პასეო-დელ-პრადო/კალე-კრესპო; 1902–1921 წლები — Maine-ს მონუმენტამდე; 1948–1952 წლები — მდინარე ალმენდარესის შესართავამდე. მალეკონის გასწვრივ არაერთი ძეგლია, მათ შორის აღსანიშნავია მაქსიმო-გომესის, ანტონიო მასეოსა და კალისტო გარსიას ძეგლები. შენობა-ნაგებობებიდან მნიშვნელოვანია: კასტილიო-დე-ლა-რეალ-ფუერსას ციხესიმაგრე, სან-სალვადორ-დე-ლა-პუნტა-ფორტრესი და სხვა.

## იხილეთ აგრეთვე
* ჰავანა 

## რესურსები ინტერნეტში
* მალეკონი  
* მალეკონი — ფოტოგალერეა

კატეგორია:ჰავანა
TheOneRing.net

**TheOneRing.net** (შემოკლებით ცნობილი, როგორც TORn) — ჯ.რ.რ. ტოლკინის შემოქმედების მოყვარულთა ცნობილი ინტერნეტ-გვერდი. დაარსდა 1999 წელს ტოლკინით დაინტერესებულთა წრის მიერ, რომელიც ძირითადად განიხილავდა პიტერ ჯექსონის მომავალ კინოტრილოგიას „ბეჭდების მბრძანებელი“. შემდგომში იგი გარდაიქმნა აქტიურ პორტალად, რომელსაც აქვს ორმხრივი ურთიერთობა ფილმის შემქმნელ კოლექტივთან.

## რესურსები ინტერნეტში 
* 

## სქოლიო
კატეგორია:ინტერნეტ გვერდები
Cubana de Aviación

**Cubana de Aviación** () — კუბის ეროვნული ავიაკომპანია. დაარსდა 1929 წლის 8 ოქტომბერს და არის ერთ-ერთი პირველი კერძო ავიაკომპანიაა მსოფლიოში.  ამ დროისთვის Cubana de Aviación — წამყვანი კუბური ავიაკომპანიაა, რომელიც ახორციელებს სამოქალაქო, სატვირთო და საფოსტო გადაზიდვებს. კომპანიის წარმომადგენლობა მუშაობს მსოფლიოს 32 ქვეყანაში, ხოლო კუბაში კომპანიას გააჩნია 13 ოფისი.

## საჰაერო ფლოტი 

ფაილი:Cubana TU-204.jpg|ტუ-204 ავიაკომპანია Cubana
ფაილი:Cubana in SdC.JPG|იაკ-42 ავიაკომპანია Cubana de Aviación
ფაილი:Ilyushin_IL-96-300.jpg|ილ-96-300 Cubana  
ფაილი:IL 96 de Cubana de Aviacion.JPG|ილ-96-300 ჰავანაში ხოსე მარტის საერთაშორისო აეროპორტი

## რესურსები ინტერნეტში 
* ოფიციალური საიტი  

კატეგორია:ავიაკომპანიები
ალბანური ვიკიპედია

**ალბანური ვიკიპედია** () — ვიკიპედიის განყოფილება ალბანურ ენაზე. 
მეათიათასე სტატია დაიწერა 2006 წლის 23 ნოემბერს, ხოლო მეოცეათასე — 2008 წლის 1 ივლისს. 2011 წლის 1 ივლისის მონაცემებით ალბანურ ვიკიპედიაში სტატიათა რაოდენობამ 33 041-ს მიაღწია და არსებულ ვიკიპედიათა შორის მეექვსე ადგილი დაიკავა.

ყველაზე რედაქტირებადი ალბანურ ვიკიში არის სტატია კოსოვო.
## რესურსები ინტერნეტში 
* ალბანური ვიკიპედია
* 15 000 სტატიის რელიზი ალბანური ლინუქსის საიტზე.
* Shekulli. Ta shpëtojmë Wikipedian Shqipe. Die, 12 Gus 2007 08:57:00. Nga Ardian Vehbiu 
* Tirana Observer. 15 shtetet që dikur ishin Bashkimi Sovjetik. Shkruar nga Blendina Cara e premte , 03 gusht 2007
* Tirana Observer. Epoka e Informacionit, e Skepticizmit dhe e Verifikimit. By Fatos TARIFA, PhD 

კატეგორია:ვიკიპედიები ენების მიხედვით
კრეიგ ბელამი

**კრეიგ დაგლას ბელამი** (; დ. 13 ივლისი, 1979) — უელსელი ფეხბურთელი. დაიბადა ქალაქ კარდიფში, უელსში. ბელამი იყო უელსის ნაკრების კაპიტანი ოთხი წლის განმავლობაში რაიან გიგზის შემდეგ (2007-2011 წლებში). მისი დებიუტი შედგა „ნორიჯში“ 1997 წელს. შემდეგ თამაშობდა ინგლისის რამდენიმე კლუბში. სახელი გაითქვა „ნიკუასლ იუნაიტედში“, ბობი რობსონის მწვრთნელობის პერიოდში. 2005 წელს იჯარით გადავიდა შოტლანდიის საფეხბურთო პრემიერლიგის კლუბ „სელტიკში“. 2011 წლის 31 აგვისტოს, ბელამი დაბრუნდა თავის ყოფილ კლუბ „ლივერპულში“ „მანჩესტერ სიტიდან“. 

კარიერის განმავლობაში, ბელამიმ მოიგო შოტლანდიის თასი და ასოციაციის თასი. ბელამიმ დააარსა საფეხბურთო აკადემია სიერა-ლეონეში. 

## რესურსები ინტერნეტში 
*Craig Bellamy profile ლივერპული
*Wales profile 
*
*
*The Craig Bellamy Foundation

კატეგორია:დაბადებული 13 ივლისი
კატეგორია:დაბადებული 1979
კატეგორია:უელსელი ფეხბურთელები
კატეგორია:პრემიერ ლიგის ფეხბურთელები
კატეგორია:ლივერპულის ფეხბურთელები
კატეგორია:ვესტ ჰემ იუნაიტედის ფეხბურთელები
კატეგორია:მანჩესტერ სიტის ფეხბურთელები
კატეგორია:ნიუკასლ იუნაიტედის ფეხბურთელები
კატეგორია:ცოცხალი ადამიანები
ებრაული ენის აკადემია

**ებრაული ენის აკადემია** (, ჰა-აკადემია ლა-ლაშონ ჰა-ივრით) — უმაღლესი სამეცნიერო დაწესებულება ისრაელში. აკადემიის მიზანია ებრაული ენის ისტორიის შესწავლა და ნორმათა დადგენა. დაარსდა 1953 წელს ქნესეთის გადაწყვეტილებით. იგი მემკვიდრეა 1890 წელს დაარსებული ებრაული ენის კომიტეტისა (וַעַד הַלָּשׁוֹן הָעִבְרִית , ვაად ჰა-ლაშონ ჰა-ივრით). 1994 წელს ებრაული ენის აკადემიის ფარგლებში დაარსდა ებრაული ენის ისტორიის შესწავლისა და აღორძინების ინსტიტუტი. 

აკადემია მდებარეობს იერუსალიმში.
 
ისრაელის ყველა მოქალაქეს აქვს უფლება მიმართოს აკადემიას და მიიღოს ებრაულ ენასთან დაკავშირებულ მისთვის საინტერესო საკითხებზე ოფიციალური ინფორმაცია.

## რესურსები ინტერნეტში 
* ებრაული ენის აკადემიის ოფიციალური საიტი 
* სტატია ებრაული ენის აკადემიის შესახებ ებრაულ ელექტრონულ ენციკლოპედიაში (რუსული)

კატეგორია:ებრაული ენა
კატეგორია:ისრაელის სამეცნიერო ორგანიზაციები
კუბის რევოლუციის ქრონოლოგია

**კუბის რევოლუცია** — შეიარაღებული ბრძოლა კუბაში ფულხენსიო ბატისტას ხელისუფლების დასამხობად. რევოლუცია დაიწყო 1953 წლის 26 ივლისს მონკადას ყაზარმაზე თავდასხმით და დასრულდა 1959 წლის 1 იანვარს ფულხენსიო ბატისტას ქვეყნიდან გაქცევით და ფიდელ კასტროს მეთაურობით ახალი მთავრობის ჩამოყალიბებით.

## 1952
*1952 წლის *მარტში* კუბის ყოფილმა პრეზიდენტმა ბატისტამ, არმიის მხარდაჭერით ხელში ჩაიგდო ხელისუფლება.
## 1953
*1953 წლის *26 ივლისს*  165 რევოლუციონერი ფიდელ კასტროს მეთაურობით სანტიაგო-დე-კუბაში თავს დაესხა მონკადას ყაზარმას. 
*1953 წლის *16 ოქტომბერს* ფიდელ კასტრომ სასამართლო პროცესზე წაროთქვა თავისი ცნობილი სიტყვები „ისტორია მე გამამართლებს”.

## 1954
*1954 წლის *სექტემბერში* ჩე გევარა ჩავიდა მექსიკაში. 
*1954 წლის *ნოემბერში* ბატისტამ დაითხოვა პარლამენტი და არჩეული იქნა კონსტიტუციური პრეზიდენტი ოპოზიციის გარეშე.
## 1955
*1955 წლის *მაისში* კასტრო და მისი მოძრაობის წევრები შეიწყალა ბატისტამ. 
*1955 წლის *ივნისში* ძმებმა ფიდელ და რაულ კასტრომ მეხიკოში გაიცნეს ჩე გევარა.

## 1956
*1956 წლის *25 ნოემბერს* ფიდელ კასტრო, რაულ კასტრო და ჩე გევარა 80 მეამბოხესთან ერთად მექსიკიდან კუბაის მიმართულებით გაემგზავრნენ იახტა „[გრანმათი”.
*1956 წლის *[2 დეკემბერი|2 დეკემბერს* გრანმა მიადგა ორიენტეს პროვინციის სანაპიროს.
## 1957
*1957 წლის *17 იანვარს*, ამბოხებულებმა ფიდელ კასტროს მეთაურობით წარმატებით განახორციელეს პირველი შეტევითი ოპერაცია — ამბოხებულები თავს დაესხნენ პატარა ყაზარმას მდინარე ლა-პლატას სანაპიროსთან.
*1957 წლის *13 მარტს*, „რევოლუციური დირექტორატის” წევრები თავს დაესხა პრეზიდენტის სასახლეს და ერთ-ერთ რადიოსადგურს; თავდამსხმელთა უმრავლესობა დაიღუპა პოლიციასთან და არმიის ნაწილებთან ბრძოლაში.
*1957 წლის *28 მაისს*, ამბოხებულებმა გამარჯვება მოიპოვეს ელ-უვეროსთან ბრძოლაში.
*1957 წლის *30 ივლისს* სანტიაგო-დე-კუბაში პოლიციის მიერ მუკლული იქნა ფრანკ პაისი.

## 1958
*1958 წლის *თებერვალში* რაულ კასტროს მეთაურობითსიერა-კრისტალის მთის მასივში გაიხსნა „აღმოსავლეთის მეორე ფრონტი”. 
*1958 წლის *13 მარტს* აშშ-მ შეწყვიტა ბატისტას სამხედრო ძალებზე იარაღის მიწოდება.
*1958 წლის *17 მარტს* კასტრო მოუწოდებს საერთო აჯანყებისკენ.
*1958 წლის *მაისში* ბატისტამ სიერა-მაესტრას მთებში გააგზავნა 10 000 ჯარისკაცი 300 მეამბოხის გასანადგურებლად.  აგვისტოში ამბოხებულებმა დაამარცხეს სახელისუფლებო ჯარები და ხელში ჩაიგდეს დიდი რაოდენობით იარაღი.
*1958 წლის *1 ნოემბერს* კუბური თვითმფრინავი, რომელიც მაიამიდან ჰავანაში მიფრინავდა ამბოხებულებმა გაიტაცეს.
*1958 წლის *დეკემბერში* ჩე გევარა ხელმძღვანელობს აჯანყებულების თავდასხმას სანტა-კლარაზე.
*1958 წლის *28 დეკემბერს* ამბოხებულებმა ჩე გევარას მეთაურობით აიღეს სანტა-კლარა.
*1958 წლის *31 დეკემბერს*  ამბოხებულებმა კამილო სიენფუეგოსის მეთაურობით გამარჯვება მოიპოვა იაგუახაიში.

## 1959 
*1959 წლის *2 იანვარს* ამბოხებულთა რაზმები შევიდნენ ჰავანაში.
*1959 წლის *6 იანვარს* ფიდელ კასტრო დედაქალაქში ტრიუმფით შევიდა.

## სქოლიო
კატეგორია:კუბის რევოლუცია
კატეგორია:კუბის ისტორია
ჰავანის ქრისტე

მინი|250პქ|ჰავანის ქრისტე
**ჰავანის ქრისტე** () — იესო ნაზარეველის დიდი სკულპტურა კუბის დედაქალაქ ჰავანაში, მდებარეობს გორაკის წვერზე და გადაჰყურებს ჰავანის უბეს. მისი ავტორია კუბელი არქიტექტორი ხილმა მადერა.

გამოკვეთილია თეთრი კარარის მარმარილოსგან, იგივე მასალა გამოყენებულია კოლონის სასაფლაოს მრავალ მონუმენტში. სტატუეტის სიმაღლე დაახლოებით 20 მეტრია და აღმართულია 3 მეტრის სიმაღლის პიედსტალზე. წონა დაახლოებით 320 ტონას შეადგენს. სტატუეტის მშენებლობაში გამოყენებულია მარმარილოს 67 ბლოკი, რომელიც იტალიაში იყიდეს და პირადად პაპმა პიუს XII-მ აკურთხა. ფიგურას მარჯვენა ხელი ნიკაპთან ახლოს უჭირავს, მარცხენა კი მკერდთან ახლოს. იგი სახით ქალაქს გასცქერის და დიდ შთაბეჭდილებას ახდენს მნახველზე. 

სკულპტურა ჰავანის გარეუბან კასაბლანკაში მდებარეობს, რეგლის მუნიციპალიტეტში. გაიხსნა 1958 წლის 24 დეკემბერს. მისი აღმართვიდან სულ რაღაც 15 დღის შემდეგ, 8 იანვარს, ჰავანაში ფიდელ კასტრო შევიდა, კუბის რევოლუციისას. იმავე დღეს, მონუმენტს მეხი დაეცა და თავი დაუზიანდა, მიუხედავად ამისა, სულ მალე შეაკეთეს. 

სკულპტურა ზღვის დონიდან 51 მეტრზე მდებარეობს, თავის სიმაღლესთან ერთად კი 79 მეტრს აღწევს, რის გამოც მისი დანახვა ქალაქის მრავალი ადგილიდანაა შესაძლებელი. მისი მიმდებარე ტერიტორიიდან ჰავანის პანორამები იშლება.

## იხილეთ აგრეთვე 
*ქრისტეს ქანდაკება რიო-დე-ჟანეიროში

## სქოლიო 
კატეგორია:კუბის შენობა-ნაგებობები
კატეგორია:ქრისტეს ქანდაკებები
გარდაცვლილთა დღე

მინი|200პქ|
მინი|200პქ|
მინი|200პქ|
**გარდაცვლილთა დღე** () — მხიარული დღესასწაული მექსიკაში, რომელიც ყოველი წლის 2 ნოემბერს იმართება. მთელ მექსიკაში, მაღაზიები შაქრისა და პურისაგან დამზადებულ ჩონჩხებსა და თავის ქალებს ჰყიდიან. ჩონჩხებად გადაცმული მექსიკელები დიდ საცეკვაო მსვლელობებს აწყობენ. სახლებში ამზადებენ პატარა საკურთხევლებს, რომელთა წინაშეც ლოცულობენ და გარდაცვლილ მეგობრებსა და ნათესავებს იხსენებენ. საკურთხევლებს ყვავილებით, სანთლებითა და გარდაცვლილთა ფოტოსურათებით რთავენ.

## რესურსები ინტერნეტში 
*Días de los Muertos Palomar College Site 
*azcentral.com's Dia de los Muertos information site
*Photo Essay of Day of the Dead in Mexico 
*Day of the Dead in Oaxaca, Mexico
*Day of the Dead in Mexico
*Day of the Dead: Unique Memorials  — image slideshow by *Life magazine*
*Illustrated History of Day of the Dead & the Sugar Skull Tradition  - from MexicanSugarSkull.com
* [Multimedia documentary by Enrico Martino(https://ka.wikipedia.org/wiki/Enrico_Martino)]

კატეგორია:მექსიკური კულტურა
ლუსი პევენსი

**ლუსი პევენსი** — კლაივ ლუისის „ნარნიის ქრონიკების“ პერსონაჟი. იგი არის ყველაზე პატარა ოთხ პევენსის შორის.

ლუსი პოულობს ნარნიაში შესასვლელს წიგნში „ლომი, კუდიანი და გარდერობი“. მას ჰყავს ორი ძმა - პიტერი და ედმუნდი და და სიუზენი. ოთხივე პევენსის შორის ლუსი ყველაზე ახლოს არის ლომ ასლანთან. იმ ადამიანებს შორის რომლებიც ნარნიაში მომხვდარან, ნარნიის არსებობის ყველაზე მეტად მას სჯერა და იმედი აქვს, რომ დაბრუნდება. მას მიანიჭებენ წოდებას „დედოფალი ლუსი გაბედული“ და იგი ხდება ნარნიის დედოფალი, დასთან და ორ ძმასთან ერთად. იგი ყველაზე მთავარი პერსონაჟია ოთხ პევენსის შორის.

ლუსი არის მთავარი მონაწილე ნარნიის შვიდი წიგნიდან სამში („ლომი, კუდიანი და გარდერობი“, „უფლისწული კასპიანი“ და „განთიადის დამმორჩილებლის მოგზაურობა“) და არის მეორეხარისხოვანი პერსონაჟი სხვა ორში („ცხენი და მისი ბიჭუნა“  და „უკანასკნელი ბრძოლა“).

## ბიოგრაფია
ლუსი დაიბადა 1932 წელს და როდესაც პირველად ნარნიაში მოხვდა, იყო 8 წლის. ნარნიის ქრონიკების ბოლო წიგნში, „უკანასკნელი ბრძოლა“ იგი 17 წლისაა.

## ლომი, კუდიანი და კარადა
პირველად ნარნიაში ხვდება სწორედ ლუსი, რომელიც იმალება ტანსაცმლის კარადაში და ასე აღმოჩნდება ნარნიაში. მის და-ძმებს არ სჯერათ, მაგრამ ამის შემდეგ ყველანი ერთად მოხვდებიან ნარნიაში. ლომ ასლანთან ერთად ისინი ებრძვიან თეთრ დედოფალს და ამის შემდეგ ლუსი ხდება დედოფალი მის და სიუზენთან და ძმებთან, პიტერთან და ედმუნდთან ერთად. მათი მმართველობის ხანა ნარნიის ისტორიის ოქროს ხანად ითვლება. თუმცა, როდესაც ისინი უკვე დიდები არიან, თეთრ ირემზე სანადიროდ გასულები, ნარნიიდან უჩინარდებიან და რეალურ სამყაროში ბრუნდებიან.

## ცხენი და მისი ბიჭუნა
ამ წიგნში მოქმედება ხდება და-ძმების მეფე-დედოფლად კურთხევის შემდეგ და ინგლისში დაბრუნებამდე. ისინი მონაწილეობენ ომში ანვარდისთვის, როგორც მშვილდოსნები. ლუსი უფლისწულ კორინის მიერ არის აღწერილი, როგორც უფრო ანცი თავისი დისგან, სიუზენისგან განსხვავებით, რომელიც აღწერილია როგორც „ნამდვილი ლედი“.

## რესურსები ინტერნეტში
* ნარნიის ფანები 
* NarniaWeb

კატეგორია:ნარნიის ქრონიკების პერსონაჟები
უილიამი და მაუსი პაუელის ჯილდო

**უილიამი და მაუსი პაუელის ჯილდო** — ჯილდო, რომელსაც 1986 წლიდან მოყოლებული, ყოველწლიურად გასცემს ქპგა ტური იმ მონაწილეზე, „ვისი ქცევა და ქმედება საუკეთესოდ გადმოსცემს ქპგა -ს სულს, იდეალს და ფასეულობებს“. ნომინანტები ირჩევა ყოველწლიურად „ქპგა ტური“-ს წევრების მიერ ხმის მიცემით. 

ეს ჯილდო დამკვიდრებული იქნა ქპგა-ს საპატიო წევრისა და მისი დიდი ქომაგის, მაუსი პაუელის მიერ, რომელსაც მან მისი მეუღლის, უილიამ პაუელის, XX საუკუნის ნახევრის ლეგენდარული ჰოლივუდის მსახიობის სახელი მიანიჭა.

## გამარჯვებულები
*1986 ქეზი ვიტვორსი
*1987 ნენსი ლოპესი
*1988 მარლენ ჰაგი
*1989 ჰეზერ ფარი
*1990 ჯუდი დიკინსონი
*1991 პატ ბრედლი
*1992 შელი ჰამლინი
*1993 ალისა მილერი
*1994 ჯილი ბრილზ-ჰინტონი
*1995 ჯოანა კარნერი
*1996 ბეტსი კინგი
*1997 შერი ტერნერი
*1998 ჯუდი რენკინი
*1999 მეგი მალონი
*2000 ლორი კეინი
*2001 ვენდი ვარდი
*2002 გაილ გრეჰამი
*2003 სუზი ველი
*2004 ჯული ინკსტერი
*2005 ჰეზერ დეილი-დონოფრიო
*2006 ვიკი გოეთზე-აკერმანი
*2007 ნატალი გულბისი
*2008 ჰილარი ლუნკი
*2009 ლორენა ოჩოა
*2010-11 ჯილდო არ გაცემულა
*2012 აი მიაძატო
*2013 ამანდა ბლამენჰერსტი
*2014 ჩელა ჩოი

## სქოლიო
## რესურსები ინტერნეტში
*LPGA.com ოფიციალური საიტი

კატეგორია:ჯილდოები
კატეგორია:გოლფის ჯილდოები
ერიხ დრახი

**ერიხ დრახი** (  ) ( დ. 26 აპრილი, 1885 , მიუნხენი —   გ. 15 ივლისი, 1935 ბერლინი) — გერმანელი მკვლევარი გერმანისტი. ცალკე დისციპლინად დააარსა „მეცნიერება მეტყველების შესახებ“, ასევე „მეტყველების აღზრდა“. 

## ცხოვრება 
1903 წელს მაქსიმილიანის  სამეფო გიმნაზიის სიმწიფის ატესტატის მიღებისთანავე, ერიხ დრახმა ჩააბარა მიუნხენის ლუდვიგ-მაქსიმიალიანის უნივერსიტეტში გერმანულ ფილოლოგიაზე. 1908 წელს დაიცვა დისერტაცია ლუდვიგ ტიკის სასცენო რეფორმის შესახებ. 

1915 წლიდან ერიხ დრახი გიმნაზიის მასწავლებელი გახდა. იმავდროულად ბერლინის აღზრდისა და სწავლების ცენტრალურ ინსტიტუტში მიიწვიეს. მუშაობდა ფონეტიკის ლექტორად. 1920 წელს დააარსა საზოგადოება, რომლის სახელწოდება იყო „ფონეტიკის, რიტორიკისა და სიტყვაკაზმული ხელოვნების დარგში სამეცნიერო განათლება მიღებული მუშაკების ერთობა.“ 
 
1922 წელს ერიხ დრახმა გამოაქვეყნა წიგნი „მეტყველების აღზრდა“ („Sprecherziehung“). მისი მთავარი დევიზი იყო - „მეტყველების აღზრდა მეტყველების მეშვეობით“. 1930 წელს მანვე დააფუძნა „მეტყველების ხელოვნების და მეტყველების აღზრდის გერმანული კომისია“, რომლის თავმჯდომარე იყო გარდაცვალებამდე. ერიხ დრახის შექმილი კომიტეტის ბაზაზე შეიქმნა „მეტყველებისა და მეტყველების აღზრდის გერმანული საზოგადოება“.

ერიხ დრახის სახელს უკავშირდება აგრეთვე ე.წ. ტოპოლოგიურ ველთა მოდელი, რომელიც ფართოდ გამოიყენება გერმანული წინდადადების ლინგვისტიკური ანალიზისას.

## რჩეული პუბლიკაციები 
* *Sprecherziehung*. („მეტყველების აღზრდა“) Diesterweg, Frankfurt am Main - 1922.
* *Der künstlerische Vortrag*. („ხელოვნებისეული მოხსენება“) Quelle und Meyer, Leipzig - 1927.
* *Grundgedanken der deutschen Satzlehre*. („გერმანული სინტაქსის მთავარი აზრები“) Diesterweg, Frankfurt am Main - 1937 (გამოიცა მკვლევარის გარდაცვალების შემდეგ).

## ლიტერატურა 
* Marita Pabst-Weinschenk: *Die Konstitution der Sprechkunde und Sprecherziehung durch Erich Drach. Faktenfachgeschichte von 1900 bis 1935*. Westarp-Wissenschaften. Magdeburg/Essen 1993, ISBN 3-89432-068-0.
* Josefine Rittenbach: *Sprechkunst von Drach bis Ritter. Und die Chance des gestischen Sprechens für ein wirkungsvolles Programm*. Grin-Verlag, Norderstedt 2006, ISBN 978-3-640-19411-7.

კატეგორია:გერმანელი ენათმეცნიერები
კატეგორია:გერმანელი ფილოლოგები
კატეგორია:დაბადებული 26 აპრილი
კატეგორია:დაბადებული 1885
კატეგორია:გარდაცვლილი  15 ივლისი
კატეგორია:გარდაცვლილი 1935
მილანის მმართველთა სია

ქვემოთ მოცემულია **მილანის მმართველთა სია** მე-13 საუკუნიდან 1859 წლამდე, სანამ მილანი და ლომბარდიის ნაწილი გაერთიანდნენ სარდინიის სამეფოში მას შემდეგ, რაც დამთავრდა იტალიის მეორე ომი დამოუკიდებლობისთვის.

## ლიტერატურა
* Cappelli, Adriano. *Cronologia Cronografia e Calendario Perpetuo* (Milano, Hoepli, 1998 ISBN 88-203-2502-0)

კატეგორია:მილანი
კატეგორია:მმართველთა სიები
ბილის ტბა

**ბილის ტბა** ან **ბიანის ტბა** (, ) — ტბა დასავლეთ შვეიცარიაში. მორატთან და ნევშატელის ტბასთან ერთად არის ერთ-ერთი უდიდესი ტბა იურის მთებში, შვეიცარიის ტერიტორიაზე. მდებარეობს გერმანულ და ფრანგულ ენებზე მოსაუბრე არეალების საზღვარზე. 

ტბის სიგრძეა 15 კილომეტრი, სიგანე — 4,1 კმ. ტბის ზედაპირის ფართობია 39,3კმ², მაქსიმალური სიღრმე — 74 მ. მდებარეობს ზღვის დონიდან 429 მეტრზე.

ტბას ერთვის მდინარე აარე, ცილი/ტეილე, რომელიც გამოედინება ნევშატელის ტბიდან, ტვანბახი და სუზე. 

ტბის სანაპიროსთან მდებარე უდიდესი დასახლებებია ბილინგუალი ქალაქი ბილი/ბეინი და მისი დობილი ქალაქი ნიდაუ. ორივე ქალაქი მდებარეობს ჩრდილოეთ სანაპიროს მხარეს. კუნძული სანქტ-პეტერსინსელი იზიდავს ტურისტებს. კუნძული მდებარეობს ერლახის მახლობლად. ჟან-ჟაკ რუსოს აქვს რამდენიმე თვე გატარებული ამ კუნძულზე.

ბიზნესის ერთ-ერთი მთავარი დარგი აქ არის საათების წარმოება და მიკროტექნიკის ინდუსტრია. აქ აქვთ მსოფლიოს ცნობილ საათის მწარმოებელ ბრენდებს სათავო ოფისები, მათ შორის არიან Swatch Group და Rolex.

## ტბასთან მდებარე ქალაქები და სოფლები
დან]]
ტბაზე გადის საზღვარი გერმანულად და ფრანგულად მოსაუბრე რეგიონებს შორის. უმეტეს შემთხვევაში ადგილებს აქვთ სახელები ორივე ენაზე, თუმცა მათი ყველა ვერსია არ არის ხმარებაში.

* ბილი
*ბიფშალი - ბევესიე
*ერლახი - ცერლიე
*გაიხთი - იუგი
*გეროლფინგენი
*ჰაგნექი
*იპსაჩი
*ლანდერნი - ლე ლანდერონი (ნევშატელის კანტონი)
*ლიგერცი - გლერესი
*ლუშერცი - ლოკრასი
*მიორიგენი - მორენესი
*ნეუენშტადტი - ლა ნოივილი
*ნიდაუ
*სანქტ-პეტერსინსელი - ილ-დე-სან-პიერი
*შაფისი - შავანი
*შერნელცი - შერნო
*შუც-ლატრიგენი
*ტოიფელენი
*ტუშერცი - დოშე
*ტვანი - დუანი
*ვინელცი - ფენილი
*ვინგელცი - ვინუელე
*ვიგერისი - ვინგრასი

## იხილეთ აგრეთვე
* შვეიცარიის ტბების სია 

## რესურსები ინტერნეტში
*Waterlevels of Lake Biel  
*Tourism Biel/Bienne Seeland

კატეგორია:შვეიცარიის ტბები
კატეგორია:ტბები ანბანის მიხედვით